《苏李河梁相别图》
宋代·张侃

古人重交情，初不分秦越。诗句联珠玑，中心莹日月。

何人作此图，笔墨已超绝。因图想当时，交情重于别。

君不见朔风漠漠沙草寒，子卿仗节归汉班。河梁执手不忍去，安得同飞无羽翰。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。